De Guindos diu que l'Estat no té diners per Catalunya ! directe!cat\ndirecte ! a La República. N. 4084. Dimarts, 17 de juliol de 2018 13:30 h\nPolítica Última actualització Dimecres, 11 d'abril de 2012 18:12 h\nDe Guindos diu que l'Estat no té diners per Catalunya\nEl ministre d'Economia diu que la 'complicada' situació fa que no hi hagi espai per saldar els compromisos amb Catalunya\nLa situació de l'economia espanyola és 'difícil i complicada' per aquest any, cosa que no deixa marge per incloure en els pressupostos de l'Estat els compromisos amb Catalunya, segons Luis de Guindos, ministre d'Economia i Competitivitat. De Guindos ha dit que aquest primer trimestre no serà tant dolent com el que es preveia i per tant sembla que es registrarà una 'estabilització' de la caiguda a l'entorn del -0,3%, igual que el quart trimestre del 2011, cosa que farà que no es compleixi el ''pessimisme'' que hi havia sobre un empitjorament de l'evolució del nou cicle de recessió. El ministre ha dit però que aquest 2012 'serà un any molt dur' i no veu signes positius fins el 2013.\n13 d'abril de 2012, 13.39 h\nMai no han tingut diners per a nosaltres. Però nosaltres per a ells sí: 26800 milions d'euros enguany\n12 d'abril de 2012, 22.05 h\nDe què riuen? Haurien de saber comportar-se i no fotre's de tots nosaltres.\n12 d'abril de 2012, 20.36 h\nA mi m'agradaria saber de que riuen...???? Jo no ho trobo gens divertit...!!!!\n12 d'abril de 2012, 16.21 h\n#21 - Jo tinc plena confiança que abans de dos anys haurem fet el tomb històric. Pensa que s'ha de fer amb cap, sense usar violència de cap mena i democràticament. Dintre poc s'escamparà arreu la llavor que està plantant l'ANC ( Assemblea Nacional Catalana ) Res de partits, societat civil a tope i independentisme transversal. Catalunya aconseguirà gracies a la presió del poble ,que el seus polítics actuin com d'ells s'esperava ( alguns) i que per ara han resultat una colla de botifler... Llegir més\n12 d'abril de 2012, 15.21 h\nEl problema no el tenen a ecspaña, esta clar que ens fotaran tant com puguin i mes, hi ha que hi dubti encara??\nEl problema el tenim els catalans, que som uns babaus covards i ploramiques. Voleu dir que hores d'ara i veient el parcal no hauriem d'estar tots al carrer exigint el que ens pertoca? es a dir, la independència?\nA ecspaña estan acostumats a sentir-nos plorar cada cop que ens trepitgen, espolien, insulten, castren culturalment......i un llarg etc, i que fem per costum? RES\nProu ... Llegir més\nQuan un lladre et roba, com vols que utilitzi els diners robats per tornar-te'ls? No et tornarà ni una part ben petita.\nHi ha lladres honrats?\n12 d'abril de 2012, 11.46 h\n#15 - Sort que contem amb gent assenyada com tu. Per cert, abans m'he equivocat, no són gossos, són pitjor, els gossos no en tnen cap culpa.\n12 d'abril de 2012, 11.33 h\nPerò que no deia la senyora Llanos de Luna que era Espanya qui subvencionava Catalunya?, doncs que ens donin el concert econòmic tipus el basc i ja ens espavilarem nosaltres, no els necessitem per a res, tot el contrari, ho enmerden tot.\n12 d'abril de 2012, 11.22 h\nNomés cal que Espanya ens torni el que és nostre,el que ens está robant.INDEPENDENCIA JA!\n12 d'abril de 2012, 11.16 h\nI Catalunya ja no té més diners per a Espanya.


d’octubre 01, 2011\nEl vident Giacomo Pastrani ha predit que un volcà d’Olot entrarà en erupció molt aviat. Giacomo Pastrani, del que només se sap que es vident i que ha predit d’altres desgracies com que el tripartit perdria les eleccions o que el Sandro Rosell seria president del barça, ara ha penjat a you tube aquest vídeo revelador en el que assegura que un volcà a Olot entrarà en erupció. Fonts consultades de la Generalitat de Catalunya, especialistes en sismologia catalana, l’han desmentit, dient que això es impossible, doncs l’ultima erupció va ser fa 11.500 anys. Alguns grups de turistes però s’han desplaçat a la vora per si aquest fenomen es dones, preparats amb càmeres digitals i l’hostaleria està fent el seu agost. Seguirem informant.\nLluís Bosch 2 d’octubre de 2011 a les 15:20\nAixò é terrible, i em pregunto com gestionaran el desastre en temps de retallades del pressupost públic. El govrn deu estar tremolant, en part perquè Olot és un feu convergent, i això suposo potsr perdre la majoria silenciosa.\nEl porquet 2 d’octubre de 2011 a les 18:55\nAquí hi veig un excés d'estupefaents... ;p\nzel 2 d’octubre de 2011 a les 21:17\nmmmmmmmmmmmmmmmmmmmmmmh, una altra maniobra de distracció massiva?\nAris 3 d’octubre de 2011 a les 8:13\nLluis, salvis qui pugui, si els posen a les llistes d'espera, millor que es salvin ells mateixos\nAris 3 d’octubre de 2011 a les 8:14\nPorquet, es LSD directament...\nAris 3 d’octubre de 2011 a les 8:15\nZel, si, una maniobra de distracció per seguir retallant....\nLa meva maleta 3 d’octubre de 2011 a les 9:21\nInteressant...serà qüestió d'equipar-se amb l'equip "Patumaire" , en properes excursions al volcà, :-)\nAris 3 d’octubre de 2011 a les 16:11\nla meva maleta, això pot ser com un correfoc a gran escala...esperem que s'equivoqui\nTintin al Congo prohibit\nEl misteri dels bolets


by Sandra Pérez Aguilar\nELS GÈNERES LITERARIS 2.\nUn text literari es distingeix de qualsevol altre text perquè l’autor l’ha compost amb una clara intenció artística. Segons la forma i el contingut que presenten, els textos literaris s’agrupen a l’entorn de tres grans gèneres: la narrativa, la poesia i el teatre. 3.\nLA POESIA

CLASSIFICACIÓ DE LA POESIA

La poesia narrativa

La poesia narrativa és la poesia èpica (narració de les gestes dels herois o dels fets històrics o llegendaris d’un poble, d’una comunitat ; per exemple: l’ Odissea d’Homer).

La poesia lírica

La poesia lírica és l’expressió dels sentiments i de les emocions del poeta. Hi predomina, doncs, la subjectivitat.

\nElements bàsics de la poesia

• Els versos: Versos d’art menor (versos de menys de nou síl·labes) i versos d’art major (versos de nou síl·labes o més).

• El ritme: Combinació de síl·labes tòniques i àtones.

• La rima: Repetició dels sons al final del vers a partir de l’última vocal tònica.

\nTipus de rima

Consonant: Repetició de sons vocàlics i consonàntics.

Assonant: Repetició de sons vocàlics.

Masculina: Paraula rimada: aguda.

Femenina: Paraula rimada: plana o esdrúixola.

Versos blancs: Versos sense rima, però subjectes a una regularitat mètrica i a un ritme.

Versos lliures: Versos sense rima ni regularitat mètrica.

\nTipus d’estrofes

L’apariat: Dos versos amb rima consonant.

El tercet: Estrofa de tres versos.

La quarteta: Estrofa de quatre versos d’art menor.

El quartet: Estrofa de quatre versos d’art major.

El quintet: Agrupament de cinc versos d’art menor o major.

El sextet: Estrofa de sis versos, d’art menor o major.

L’octava: Estrofa de vuit versos, generalment d’art major.

La dècima: Composició mètrica de deu versos, generalment d’art menor.

El sonet: Composició mètrica formada per dos quartets i dos tercets.

Versos isosil·làbics : Versos amb el mateix nombre de síl·labes.

Versos anisosil·làbics : Versos amb un nombre de síl·labes diferent.

\nLes figures retòriques

• Les fonètiques: Incideixen en els sons de les paraules. A tall d’exemple, l’ homofonia : identificació fonètica total de dues paraules de significat diferent (exemple: tems i temps ) .

• Les morfosintàctiques: Incideixen en la forma. A tall d’exemple, el polisíndeton : ús abundant de conjuncions coordinades.

• Les semàntiques: Incideixen en el significat. A tall d’exemple, la hipèrbole : exageració (exemple: personatges que es feien ombra amb els peus ).

\nLA NARRATIVA

La narrativa és el gènere literari en què un narrador explica una història protagonitzada per uns personatges en un temps i un espai determinats.

\nClassificació

▪ Narrativa de ficció

a) Culta

Conte: Narració breu, en prosa, de gran intensitat narrativa.

Novel·la: Narració extensa, en prosa, que explica una història de ficció (novel·la realista, històrica, d’aventures, psicològica...).

b) Popular

Rondalla: Narració breu de caràcter oral destinada als nens, situada en un espai i en un temps indeterminats, que combina fets reals i fantàstics, amb una finalitat moralitzadora.

Llegenda: Narració fantàstica que parteix d’un fet històric, situada en un espai i en un temps determinats, concrets.

Quadre de costums: Ambients i personatges populars urbans i menestrals, propis de la societat del segle XIX, anterior a la industrialització.

\n

▪ Narrativa de no ficció (prosa literària) més representativa

Assaig: Exposició de les opinions de l’autor sobre temes ben diversos (política, història...).

Dietari: Registre de les anotacions que l’autor fa diàriament de les vivències, de les reflexions...

Memòries: Narració de fets públics i privats viscuts per l’autor.

Biografia: Obra narrativa sobre la vida d’un personatge escrita per estudiosos amb l’objectiu de destacar-ne el protagonisme en la vida pública i en les activitats diverses (professionals, creatives...).

\nElements bàsics de la narrativa

• Estructura: Manera com s’ordenen els fets d’una narració.

.Lineal: Fets narrats cronològicament.

.No lineal: Fets narrats que es presenten a partir d’anticipacions o retrospeccions.

.Oberta: Sense desenllaç concret de la història.

\n

• El punt de vista: Perspectiva del narrador en relació als fets que explica i l’actitud que hi adopta.

.Intern (1a persona) : El narrador és un personatge de la història.

.Extern (3a persona) : El narrador és un personatge que no participa dels fets de la història. Pot ser omniscient (narrador que ho sap tot sobre els personatges i sobre la història) o objectiu (narrador que només sap tot allò que es pot veure; no entra, doncs, en l’interior dels personatges).

• L’espai: Marc ambiental (tancat o obert) on passen els fets de la narració.

\n

• El temps

.Extratextual o històric: Època en la qual passen els esdeveniments narrats.

.Intern (textual) o narratiu: Durada dels esdeveniments narrats.

• Els personatges

.Principals: Protagonistes de l’acció.

.Secundaris: Personatges que no formen el nucli de l’acció.

.Plans: Personatges simples en la seva caracterització. No pateixen canvis al llarg de la narració.

.Rodons: Personatges complexos en la seva caracterització. L’entorn, els altres personatges i els fets que els passen els fan canviar en la manera de pensar, d’actuar...

\nEL TEATRE

Gènere literari que representa fets reals o imaginaris en un espai concret, davant d’un públic.

Classificació

El teatre culte

El teatre popular

\n

El teatre culte

La tragèdia (origen: antiga Grècia) : Presenta un conflicte irresoluble amb conseqüències tràgiques. El llenguatge és culte.

b) El drama (origen: drama satíric grec) : Gènere mixt (a mig camí entre la tragèdia i la comèdia). També presenta un conflicte desgraciat (com la tragèdia), però se sol ambientar en un món real i els personatges són més propers a l’espectador que no pas els tràgics. Utilitza un llenguatge estàndard.

c) La comèdia (origen: antiga Grècia) : Presenta una acció des d’un punt de vista humorístic, amb desenllaç feliç. Utilitza un llenguatge col·loquial. Té una intenció crítica o moralitzadora.

\n

▪ El teatre popular

a)Teatre religiós: Els misteris (temàtica religiosa), agrupats en cicles segons el tema i l’època de l’any (per exemple: els Pastorets, la Passió d’Esparreguera...).

b) Teatre profà

Entremès: Peça teatral breu escrita en un llenguatge simple, representada entre les parts d’una comèdia.

Sainet: Peça teatral d’un sol acte que retrata les classes socials amb ironia (precedent de la comèdia de costums).

Farsa: Peça teatral breu, còmica i esquemàtica. Les situacions i els personatges són deformats fins a la caricatura.

\nElements bàsics del teatre

• Els actes: Parts principals en què es divideix una obra de teatre.

• Les escenes: Parts en què es divideix cada acte. Ve marcada per la intervenció dels personatges.

• Els quadres: Parts de cada acte amb el mateix escenari.

• L’estructura argumental

.Plantejament: Presentació dels personatges i exposició del conflicte.

.Nus: Part en què es desenvolupa la trama.

.Desenllaç: Part en la qual es resol el conflicte.


La Generalitat amplia en 1.800 M€ el pressupost del 2021 per l'increment del dèficit\nEl Govern rebrà els fons del FLA després que l'Estat hagi eliminat els límits d'endeutament per fer front a la pandèmia\nEl vicepresident del Govern i conseller d'Economia, Pere Aragonès, aquest dilluns. ACN\nLa Generalitat ha aprovat un increment del pressupost per al 2021 de 1.800 milions d'euros. Aquests fons addicionals que s'afegeixen als comptes públics corresponen a l'increment del límit de dèficit fins a l'1,1% autoritzat pel govern espanyol a les comunitats autònomes, segons ha informat aquest dimarts el departament d'Economia en un comunicat.\nEl Govern no ha aprovat un pressupost per a l'exercici del 2021, de manera que està operant amb els comptes del 2020 prorrogats. Aquest últim pressupost marcava un dèficit del 0%, és a dir, la Generalitat no podia gastar més diners dels que ingressava, d'acord amb els límits marcats pel ministeri d'Hisenda a totes les comunitats autònomes.\nAmb l'esclat de la pandèmia, la Unió Europea ha suspès temporalment les regles fiscals, de manera que tots els estats membres es poden endeutar sense límit aquest 2021. En conseqüència, el govern espanyol també ha relaxat els màxims de dèficit per a les autonomies i aquest any ha recomanat que sigui de l'1,1% del producte interior brut (PIB). La Generalitat ha optat per seguir la recomanació.\nÉs gràcies a aquest canvi de la quantitat de diners que pot demanar l'administració catalana que el departament d'Economia podrà afegir al llarg del 2021 fins a 2.561 milions d'euros extres als seus comptes a càrrec de més endeutament. Els 1.800 milions aprovats aquest dimarts corresponen, doncs, a una part d'aquesta xifra. Els fons es comptabilitzaran en una partida per a fons extraordinaris del pressupost.\nA més, segons fonts del departament d'Economia, els 2.561 milions de més que pot obtenir enguany el Govern hauran de servir per "cobrir la caiguda d’ingressos prevista per a l’exercici 2021", a causa de la davallada de l'activitat econòmica, que farà que es recaptin menys impostos.\nLa Generalitat rebrà els diners a través del Fons de Liquiditat Autonòmica (FLA), un dels fons del ministeri d'Hisenda per finançar el dèficit dels governs autonòmics i que comporta una intervenció de l'Estat sobre els comptes de la Generalitat. Segons fonts d'Economia, Catalunya està obligada a tornar a demanar diners a aquest fons perquè el 2019 va incomplir el límit de dèficit, un incompliment que el Govern atribueix "en gran part" als impagaments de l'Estat de la part de la recaptació de l'IVA que li pertoca al Govern català.\nAjudes a empreses i treballadors\nLa Generalitat va anunciar aquest dilluns un nou paquet d'ajudes directes a treballadors i petites empreses afectades per la crisi econòmica derivada del coronavirus, amb un cost total de 618 milions d'euros. Segons fonts d'Economia, els diners destinats d'aquestes ajudes sortiran precisament de l'ampliació pressupostària aprovada aquest dimarts.\npressupost Generalitat de Catalunya FLA dèficit públic deute públic


Salut amplia a tot Catalunya les proves de detecció precoç del càncer de còlon a les persones d'entre 50 i 69 anys\nS'oferiran les proves a totes les persones d'entre 50 i 69 anys abans que acabi el 2016\nRedacció 22 Abr 2015 - 15.06\nEs calcula que la meitat dels homes i una de cada tres dones tindran un càncer durant la seva vida. Una de les claus és la prevenció, i en això és basa el pla que ha presentat ara Salut per als propers cinc anys.\nEl cribratge és clau en aquesta lluita. Fa cinc anys va començar el de càncer de còlon i recte, que han donat bons resultats. Actualment arriba a un 28% del territori i, segons el pla, l'any que ve arribarà a tota la població. Es fa tant als homes com a les dones d'entre 50 i 64 anys, cada dos anys. Els ciutadans han d'entregar la mostra de femta al CAP o a la farmàcia i, en cas que doni positiu, se'ls practica una colonoscòpia.\nTambé s'estableix un nou protocol de cribatge per les revisions ginecològiques. Les mamografies també es fan cada dos anys a les dones d'entre 50 i 69 anys i les citologies es poden fer, a petició de la dona, cada tres anys, si es tenen entre 25 i 64 anys, per detectar càncer de coll d'úter.\nPerò el pla també es replanteja com atendre els malalts. Es crearan unitats específiques per a adolescents i adults joves. Els menors, fins ara, es tracten en hospitals pediàtrics, i els majors d'edat, com qualsevol adult. També es vol fer un millor seguiment dels pacients a llarg termini i que hi hagi més coordinació amb els metges d'atenció primària.\nEn qualsevol cas, Salut recorda que els hàbits saludables són la millor manera de reduir les possiblitats de tenir un càncer.\nMedicaments per tractar la malària, eficaços contra el càncer de còlon\nExtensió de les anàlisis de detecció del càncer de còlon


Mario Giampietro, professor i investigador de l’ICREA (Institut Català de Recerca i Estudis Avançats) i de l’ICTA (Institut de Ciència i Tecnologia Ambiental de la Universitat Autònoma de Barcelona. – Sicom\nHome / Hidratació / Aigua / Mario Giampietro, professor i investigador de l’ICREA (Institut Català de Recerca i Estudis Avançats) i de l’ICTA (Institut de Ciència i Tecnologia Ambiental de la Universitat Autònoma de Barcelona.\nMario Giampietro, professor i investigador de l’ICREA (Institut Català de Recerca i Estudis Avançats) i de l’ICTA (Institut de Ciència i Tecnologia Ambiental de la Universitat Autònoma de Barcelona.2018-07-042022-01-24https://www.sicom.cat/blog/wp-content/uploads/2019/10/Capcalera_sicom_.pngSicomhttps://www.sicom.cat/blog/wp-content/uploads/2018/07/giampietro.jpg200px200px\n“Tota l’agricultura europea ha passat a producció animal”.\n“Fem producció industrial d’aliments pensada pel consum de les vaques”.\n“Tots els espàrrecs vénen del Perú i estan convertint-lo en un desert traient-li tota l’aigua. I quan no puguin produir-ne més se n’aniran cap a una altra banda. Sense cap lògica ni preocupació per la gent”.\n“Si no fem res, el 2100 col·lapsarem”.\nIdees bàsiques de l’entrevista realitzada el 10 de maig de 2018.\n“L’agricultura ha canviat. Ja no és la producció de menjar per consum a les comunitats rurals. Ara s’ha de portar a les ciutats”.\n“Abans que el nivell del mar pugi 70 centímetres com diuen tindrem problemes d’alimentació molt greus i no tindrem petroli i una alternativa a mà”.\n“El perill és que la guerra al canvi climàtic la facin els bancs i les grans multinacionals. Cal una revolució, no una guerra, i que la faci la gent”.\n“També hi ha el problema de l’energia. No tenim la tecnologia suficient per substituir els combustibles fòssils. En 10 anys volen renovar totes les centrals. Si són amb tecnologies alternatives, en caldria 3 o 4 vegades més”.\n“Molt poca gent s’adona que l’agricultura no consumeix gaire energia. Només representa el 20% del que es consumeix pel cicle de l’alimentació. La resta es gasta després en el transport, els embolcalls, el processament, la distribució, cuinant el menjar,…”\n“Cal un canvi institucional seriós. Canviar el sistema. Les excuses que la innovació tecnològica portarà la solució dels problemes energètics no em convencen. No té sentit que es farà en 10 anys i a més disminuint les emissions”.\n“Tothom parla del canvi climàtic però els governs estan més preocupats per comprar armes que de l’ascens del nivell del mar”.\n“El sistema ens vol inocular la por perquè no ens arrisquem solucions alternatives”\n“Holanda utilitza 19 vegades més terra de la que té. Ho fan tots els països d’Europa”.\n“Holanda exporta més que l’Argentina i el Canadà junts. No hi ha cap lògica. Cadascú maximitza els seus ingressos. Si no sortim de l’agricultura agroindustrial (de l’agrobusiness) la sostenibilitat és impossible”.\n“Ara manen els ciutadans, que volen menjar barat”.\n“MAGIC és un projecte europeu per mirar les directives diverses que es fan. Són independents unes de les altres i no estan coordinades. Sovint es contradiuen. Nosaltres hem d’estudiar les seves propostes sobre aliments, cotxes elèctrics, recursos d’aigua, energia, innovacions, fracking,… i veure si el que proposen és possible i com es relacionen entre elles. Cadascú es preocupa només del seu espai. S’adonen, però, que alguna cosa no funciona”.\n“Hem fet diverses simulacions. Es constata que Europa no pot produir tot el que necessita”.\n“L’agricultura industrial consumeix més perquè produeix 8 tones per hectàrea i 700 quilos per hora, mentre que abans es produïa 1o 2 tones per hectàrea i 5 quilos per hora. Això no és natural. Ecològicament, hauríem d’anar més a poc a poc”.\n“Els problemes d’alimentació a nivell del món no es poden solucionar. Es poden solucionar problemes locals. El nivell nacional no serveix de res. O actues a nivell d’Europa o a nivell local. El nivell nacional no és ni carn ni peix. No pot resoldre coses localment i no té prou dimensió internacional per influir”.\n“Potser hauríem de subsidiar la producció als pagesos dels països rics per alimentar gratis a africans que no tenen diners per pagar-ho, de la mateixa manera que es subsidia la producció que ara acaba alimentant vaques”\n“El menjar hauria de costar més i hauríem de menjar menys o d’altres coses (menys carn, la qual cosa seria millor per la salut). Molts més diners haurien d’anar a les zones rurals on es produeix el menjar”.\n“Ara hi ha un plus però s’acabarà i, si la població augmenta, haurem de decidir si donem de menjar a les vaques o a les persones del Tercer Món”.\n“Si eliminem els fertilitzants la producció baixaria i caldria tres o quatre cops més de terra. Una terra que no tenim”.\nMenjar i feina.\n“Als països rics hi ha molta gent i poca gent que treballa (un 40%). Els que treballen ho fan unes 1.800 hores l’any als països avançats. És a dir, tens una hora de treball per cada 10 o 14 de consum. En aquest sistema ha estat fonamental que les dones entressin al mercat laboral. Abans preparar un menjar costava tres o quatre hores. Ara no tenim aquest temps. L’hem de preparar en 30 o 40 minuts. Si vols menjar en 20 minuts és evident que es llença molta\nRecursos. Eficiència. Malbaratar.\n“Es pot i s’ha de fer d’una altra manera. Cal una nova lògica de repartir els recursos, perquè al final els rics acabaran produint per uns pobres que no poden pagar els aliments”.\n“Abans menjàvem un pollastre o un porc sencer i s’aprofitava tot o es reciclava. Ara volem només un filet, o una pota, i la resta es llença o malmet”.\n“Quan era petit anava cada dia al mercat. Ara només s’hi va un cop a la setmana i compres coses embolicades”\n“La nostra societat va massa ràpid. Els fluxos són molt ràpids. Volem menjar en 20 minuts. Si volem una cosa compatible amb el medi ambient hem d’anar més a poc a poc. És com el cotxe. Si circules a 150 quilòmetres per hora consumeix més benzina que si vas a 40 quilòmetres per hora”.\n“Em preocupa que la gent no se n’adona d’aquest problema”.\nBenestar. Privatitzacions. Deute. Elits.\n“Si neixes a Europa ara tens més privilegis que un rei de l’any 1.500. Tens uns drets que no tenia aquell rei. Però som molt pocs els que ens beneficiem de la societat del benestar. Si no ho discutim voluntàriament, la realitat ens hi obligarà”.\n“A Europa pots votar el que vulguis però al final sempre t’acaben posant un ministre de Goldman Sachs. Fins i tot a Grècia. Manen els bancs, el capital. Estan liquidant l’estat del benestar. Potser caldria reduir-lo una mica però ho hauríem de decidir nosaltres, no els bancs”.\n“De 2007 a avui el deute mundial s’ha disparat. Creixem gràcies al deute. Amb diners que es queden els rics. Tot el deute és a Holanda o Alemanya. S’imprimeixen milers de milions d’euros i dòlars que van a la butxaca dels rics. No van a Uganda, Rwanda o Burundi”.\n“Abans un país podia controlar els diners que circulaven pel seu país i podies posar impostos als més rics, però ara quina taxa pots posar a Amazon? Els rics són cada cop més rics però no se’ls pot posar més impostos perquè no sabem on són”\n“Si et trenques una cama has d’anar a l’hospital i algú l’ha de pagar. Igual amb la policia, la universitat, l’exèrcit,… Perquè funcionin els serveis cal que algú els pagui. No hi ha comunitats del tot autosuficients o que puguin pagar tots els serveis que necessiten. Els amish als Estats Units necessiten la protecció per part del govern”.\n“Als països rics, ara, molta gent s’adona que l’elit financera al poder no s’ocupa dels seus problemes i per això vota Trump, Le Pen, Grillo, Podemos o Ciudadanos. La gent no confia en el sistema i els que el dirigeixen”.\n“Les elits s’estan folrant i es globalitzen. Si passa alguna cosa aquí se’n van a la casa que tenen a Mèxic o a Tailàndia”\n“Si retalles l’estat del benestar, la gent s’adona que hi ha alguna cosa que no va. S’ha de fer alguna cosa”.\n“El futur no existeix. Ningú sap com serà. L’hem de fer. No podem negar el problema dient que el resoldrem amb noves tecnologies. Xocarem contra el mur. No es pot multiplicar per mil la producció agrària, com sí que hem fet amb la informació, els telèfons o els ordinadors”\n“Hauríem de parlar com canviar el sistema. Però això no agrada ni als que manen, ni als bancs, ni a la pròpia gent”\n“No m’agrada parlar de ‘transició’, perquè ningú sap on som i on volem anar i com, que em sembla que no és el cas actual. Necessitem una gran transformació, no una transició, que dóna el missatge que la situació està sota control. A les paraules hi ha molta ideologia. És més honest parlar de transformació”.\n“La solució a la sostenibilitat ha de venir de les institucions, de la política, no de les innovacions tecnològiques. Dir-ho és un engany”\n“Hem fet una simulació. Si el 2050 hi ha 9.000 milions d’habitants al Planeta, no hi haurà carn per tothom. Probablement no hi haurà prou menjar per mantenir l’actual patró alimentari”\n“El 2100 no estarem com ara. El 2050 caldrà fer un reajustament. Com? Esperem que sigui sense una guerra. Tindrem problemes de gent que no menja o no té energia abans de patir els efectes més greus del canvi climàtic. Potser hauríem d’anar tots a Austràlia”.\n“Sóc optimista. La Humanitat sabrà ajustar-se. Ho ha fet sempre. Tenim molta tecnologia. Però cal canviar el sistema. Tal i com anem ara, el futur és molt preocupant”.\nAgricultura, agricultura ecològica, agroecologia, aigua, Alerta Climàtica, alimentació, aliments, aranzels, benestar, biodiversitat, biofuel, boscos, boví, cadena alimentària, Canvi Climàtic, capitalisme, caprí, carn, CAT 2040, ciutadania, conreus, contaminació, demografía, desigualtats, dieta, drets humans, Drets Inalienables, ecología, embassaments, energía, eólica, equitat, escalfament, espai urbanitzat, extensiva, forestal, fòssil, importacions, intensiva, Justicia Global, llavors, malbaratament alimentari, Mario-Giampietro, Medi Ambient, menjar, metabolisme social, PAC, pagesia, pagesos, proximitat, quilòmetre zero, ramaderia, rec, remugants, renda agrària, renovables, rius, salut, seguretat alimentària, sistema econòmic, sobirania alimentària”, sòl agrícola, solar, sòls, subsidiaritat, suficiència alimentària, territori agrícola, Transnacionals, transport, turisme, UAB


L'Ajuntament signa un conveni amb 17 gremis i associacions per posar en marxa un nou servei de recollida de residus comercials - Ajuntament de Mataró\nL'Ajuntament signa un conveni amb 17 gremis i associacions per posar en marxa un nou servei de recollida de residus comercials\ndimecres 27 octubre 2004\nL'Ajuntament de Mataró ha signat avui un conveni de col.laboració amb 17 gremis i associacions empresarials i comercials de la ciutat per la posada en marxa del nou servei municipal de recollida de residus comercials per al proper 2005.\nLa modificació de la llei reguladora dels residus de Catalunya (Llei 15/2003 de 13 de juny) estableix que totes les activitats que generen residus comercials (comerç al detall i a l'engròs, hostaleria, bars, mercats, oficines i serveis) els han de gestionar elles mateixes, és a dir, els titulars de l'activitat hauran de lliurar els residus que generin a un gestor autoritzat o s'hauran d'acollir al sistema que proposi el seu Ajuntament.\nAixí, el conveni contempla per una banda que l'Ajuntament posarà en marxa un servei de recollida de residus comercials a la ciutat, a partir de gener de 2005, amb la finalitat de facilitar als comerciants i empresaris el compliment de les obligacions derivades d'aquesta nova llei i, per l'altra, que les associacions i gremis donen suport a aquesta iniciativa.\nLa mesura té com objectiu reforçar el compromís amb la sostenibilitat i conseqüentment l'estalvi de recursos naturals amb una millora del tractament dels residus comercials.\nEl conveni l'han signat l'alcalde, Joan Antoni Baron, i els representants de les 17 entitats col.laboradores.\nGremis i associacions empresarials i comercials adherits\n. Cambra Oficial de Comerç, Indústria i Navegació de Barcelona, delegació del Maresme\n. Associació Nou Centre Nou Parc\n. Associació de Comerciants Gran Botiga\n. Associació de Venedors del Mercat de la Plaça de Cuba\n. Centre Comercial plaça de Cuba i Rodalies\n. Unió de Botiguers de Mataró\n. Associació de Marxants del Maresme\n. Associació de Comerciants de la plaça Gran i Rodalies\n. Cellers de Mataró\n. Comunitat de Propietaris del Mercat de Cerdanyola\n. Associació de Joves empresaris i professionals del Maresme\n. Gremi d'Hostaleria i Turisme de Mataró\n. Gremi de Perruqueria i Estètica de Mataró i el Maresme\n. Gremi de Perruquers d'Homes de Mataró i Comarca\n. APIMETEX (Associació petita i mitjana empresa del\ntèxtil de Mataró i el Maresme)\nAquest compromís resta obert perquè s'hi puguin anar acollint més entitats.\nEn què consisteix aquest nou servei de recollida de residus comercials?\nDonat que els comerciants i empresaris tenen l'obligació de gestionar els seus propis residus, l'Ajuntament ha creat un nou servei per facilitar-ne aquesta tasca que es posarà en marxa a partir del 7 de gener de 2005.\nEl nou servei municipal de recollida de residus comercials és voluntari. Els titulars de les activitats podran contractar un gestor privat que faci la recollida dels residus o acollir-se al nou servei municipal. El gestor, però, haurà d'estar autoritzat per l'Agència de Residus de Catalunya i homologat per l'Ajuntament.\nAixí, la setmana vinent començarà una campanya perquè els 8.000 titulars d'activitats que es calculen a la ciutat en tinguin coneixement. La campanya consistirà en l'enviament d'una carta explicativa, un fulletó informatiu i un document d'autoliquidació i declaració de residus.\nAmb el document d'autoliquidació, segons uns barems establerts, l'empresari podrà calcular quin serà el cost de la recollida que haurà d'abonar a l'Ajuntament i si l'empresari s'acull al servei municipal haurà d'enviar aquest full abans del 17 de desembre a l'Ajuntament. Si la recollida la fa un gestor privat aleshores s'haurà de remetre a l'Ajuntament un comprovant conforme s'estableix aquest contracte.\nEl preu públic per a aquest nou servei, que està previst que s'aprovi en el ple extraordinari de demà, dependrà de la superfície de l'establiment, del tipus de residu i de la quantitat de quilos que generi. En tot cas, es tracta del preu de cost.\nRecollida de residus i calendari\nEl servei municipal farà quatre tipus de recollida diferents: rebuig; paper i cartró; envasos i vidre i fracció orgànica i el portarà a terme els mateixos concessionaris que estan fent la recollida de la brossa diària de la ciutat.\nPel que fa al calendari, a cada productor que s'adhereixi al servei se li comunicarà en quins horaris i de quina manera haurà de dipositar els seus residus.\nTambé s'atendran serveis especials per tipus de residu, periodicitat de recollida o per un col.lectiu determinat (per exemple els mercats o el port).


Govern presenta la futura llei d’economia digital, emprenedoria i innovació - Poble Andorrà\nAquest projecte de llei crearà el marc legal de tendències com el 'coliving' o els nòmades digitals\nEl ministre de Presidència, Economia i Empresa, Jordi Gallardo. Foto: E.C.\nEl projecte de llei d’economia digital, emprenedoria i innovació presentat aquest dimecres pel ministre de Presidència, Economia i Empresa, Jordi Gallardo, dibuixarà els marcs legals de les noves tendències laborals que estan apareixent al país. L’objectiu principal d’aquesta llei, segons Gallardo, és ajudar en la diversificació de l’economia del Principat i establir els marcs legals de tendències laborals que el teixit empresarial demanda.\nEntre altres conceptes, es definirà l’estructura legislativa del ‘coliving’, “un tipus d’habitatge pensat per al professional o estudiant que es desplaça temporalment en un lloc i que, per la tipologia de feina, prefereix un tipus d’allotjament compartit”, ha definit el ministre. Segons Gallardo, s’ha de “regular qui pot oferir un ‘coliving’, com ha de ser… hem de definir què ha de contenir un coworking o un coliving”.\nLa futura llei també parla dels anomenats ‘nòmades digitals’ o crea la figura del “visat d’emprenedor”, amb el qual “es definiran quins són els perfils que s’hi podran acollir; persones que han de voler desenvolupar a Andorra projectes d’alt valor digital i amb un component innovador”.\nTall al túnel del Pont Pla aquesta nit


Lodge Yamajyuu Nagano Japó - Ofertes d'hotels amb els MILLORS DESCOMPTES EN LÍNIA\nHokujo 12322, Hakuba, Nagano, Japó, 399-9301 - Veure al mapa\nTant si es tracta d'un viatge de plaer com si és de negocis, Lodge Yamajyuu és una elecció d'allotjament magnífica quan visiten Nagano. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Nagano. Per a la comoditat i comfort dels seus clients, l'hotel ofereix magatzem d'equipatge, instal.lacions de barbacoa, restaurant, premsa, màquina venedora.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen esquí, pesca, esports d'aigua (no motoritzats) estan dissenyades per escapar i relaxar-se. Lodge Yamajyuu és una elecció inteligents per a viatgers a Nagano, i ofereix una estada relaxant i sense molèsties.\nCal que informeu el Lodge Yamajyuu de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (29) Parelles (17) Viatgers en solitari (1) Famílies amb infants petits (2) Famílies amb infants grans (1) Grups (8)


Festa Piratil Vall d’Ora 2010 – Esplai Natzaret\nFesta Piratil Vall d’Ora 2010\nPublicat el 5 d'Agost de 2010 21 de Mai de 2020 per Mag Fistandàntilus\tPosted in Activitats d'Estiu 2010, Curs 2009 - 2010\nA l’esplai hi ha moltes coses típiques que repetim any rere any, plogui, nevi, caigui calamarsa, vingui el pulpo amb o sense la de l’atún o faci vent. A colònies i a campaments, l’últim dia hi ha festa. Si es que esto es así! I hi ha vegades que aquesta festa dura tot el dia, és a dir, és una festa de tarda i nit que comencem a preparar al matí.\nAquest ha sigut el cas d’aquests campaments, on a la tarda hi havia mercat pirata amb tot de paradetes tipus llançament de pinyol d’oliva, pesca, punteria variada, pulsos variats i altres entreteniments (sense oblidar el correu de missatges, que com ja saben els de movistar, és tot un èxit!).\nTambé es prepara l’ambientació del sopar i de la festa de nit, on aquest any hi havia barrilets de rom (tang, com sempre!), disfresses pirates, danses, repartiment de premis, una gran bandera de l’esplai, globus i altres decoracions (fins i tot una bola de disco feta amb paper de plata). Ah, i música… encara que això no va ser el plat fort!! Però és el que té la vida pirata, que és poc moderna!!! Un altre any serà… Per compensar, els que van voler, van poder fer bivac i com a mínim va poder somniar tot mirant les estrelles.\nAquí van algunes de les fotos. Fins la propera.\nOne thought on “Festa Piratil Vall d’Ora 2010”\n29 de Mai de 2020 at 18:49\t Respon\nGerard Mollà ha dit:\nEra l’últim dia de campaments (el meu primer any) i a la tarda es va organitzar una gran Festa Piratil per tal de decidir qui seria el pirata més valent, la pirata més forta… Mentre s’estava celebrant la Festa, al tendal es va començar a sentir una olor de cremat molt forta i totxs elxs pirates vam pujar a veure què era i vam trobar un monitor cremant uns papers. Així que després de l’ensurt vam tornar al lloc on érem per acabar de celebrar la Festa Piratil. A la nit durant la Festa Final, es van repartir uns diplomes a diferents càrrecs piratils (els papers que s’estaven cremant) i jo vaig guanyar al del Millor Capità!!!!\nActivitats Pirates als Campaments


5.3 El Casal Solidari de Marratxí durant la Covid19 Més necessari que mai « L'Altra Mirada\nTenir una estructura creada com el Casal Solidari en uns moments com els que estam vivint és un regal, i té més sentit que mai. Aquesta és la sensació unànime que compartim la directiva i el grup de voluntaris que gestionam el Casal.\nEl Casal Solidari Gent del Món és l’única ONG registrada al municipi de Marratxí. Es va crear el 2014, en plena crisi immobiliària, amb la intenció de pal·liar un poc les dificultats que passaven nombroses famílies a qui ni l’Ajuntament ni la resta d’Administracions, en aquells moments, estaven donant cap resposta.\nMolt aviat, amb el canvi de color polític de l’Ajuntament, va començar una època de coordinació i bona entesa amb els Serveis Socials i la resta d’entitats socials del municipi que ens va dur, per una banda, a ampliar a dos els punts d’atenció del Casal, l’inicial, a Pòrtol i el nou, al Casal d’Entitats que l’Ajuntament va crear a Sa Cabana, més proper al 70% de les nostres famílies usuàries.\nPer l’altra, vàrem passar a atendre fins a unes 150 famílies derivades dels Serveis Socials que suposaven entre 400 i 500 persones en total. Aquestes quantitats s’han mantingut, amb certes baixades a l’estiu, durant els 6 anys de funcionament del Casal Solidari.\nPerò amb l’arribada de la Covid19, s’ha disparat la demanda d’ajuda fins a doblar, en 2 mesos, la quantitat de famílies ateses i situar-nos ara mateix en 300 famílies i unes 900 persones en total.\nEn començar l’estat d’alarma i aturar-se gairebé tota l’activitat econòmica, ben aviat ens adonàrem que la situació seria molt seriosa i que el Casal jugaria un paper molt rellevant com a complement a la tasca dels serveis socials de l’Ajuntament.\nLa primera mesura que vàrem prendre va ser preparar capses d’urgència d’aliments i productes de neteja per entregar a les famílies que arribaven a Serveis Socials en situació desesperada, que, creis-me, han estat moltes.\nDurant el confinament, i sempre amb la col·laboració de Serveis Socials i de la Brigada de l’Ajuntament, hem organitzat diverses entregues a domicili per a totes les famílies i hem gestionat nombroses donacions d’aliments i productes varis d’empreses i entitats de Marratxí, com escoles, restaurants…, que ens han cedit els productes dels seus rebosts abans que no es fessin malbé.\nCal dir que durant aquest temps hem hagut de prescindir d’un 70 per cent dels nostres voluntaris habituals perquè molts d’ells tenen edat de risc, però a poc a poc n’hem anat incorporant alguns de nous, que ara mateix disposen de temps.\nAra, que ja hem pogut tornar a obrir les portes dels Casals i fer les entregues presencials ens hem hagut d’adaptar als protocols i canviar moltes de les dinàmiques que ja teníem com a habituals. Hem d’obrir els casals cinc vegades cada quinzena, en lloc de tres, per poder atendre les 300 famílies.\nEls usuaris són convocats en franges horàries per evitar les aglomeracions. No poden entrar dins el local, i els hem de fer entrega de les bosses, ja preparades, defora, fent efectives les tres M: metres de distància, mascaretes i mans netes amb gel abans de signar.\nAixò ens ha obligat a prescindir de la part d’economat que teníem, on els usuaris podien accedir a triar una sèrie de productes segons les seves necessitats. Ara els productes de les bosses són els mateixos per a tothom, només en varien les quantitats.\nHi ha alguns programes que hem hagut de reestructurar durant aquest confinament, com la realització d’actes i campanyes per aconseguir ingressos, perquè no podem fer recollides als comerços ni a les escoles; no podem organitzar concerts ni exposicions, i hem hagut d’optar per una rifa solidària en línia, que, per cert, ha tengut molt bona resposta.\nDe cap manera podríem mantenir l’atenció a aquesta quantitat tan gran de famílies si no comptàssim amb el suport econòmic i logístic de l’Ajuntament de Marratxí que ens ha garantit el pressupost necessari per poder omplir el nostre rebost i mantenir la qualitat i quantitat de les caixes que entregam als usuaris.\nTambé ha ajudat molt rebre els productes de fruita, verdura i làctics que ens arriben setmanalment de la direcció general de Sobirania Alimentària del Govern Balear, que ara està comprant els excedents de producció. Esperam poder mantenir aquesta ajuda durant molt de temps.\nEls voluntaris del Casal som conscients que no podem atendre totes les demandes i necessitats de les nostres famílies i que arribam allà on podem, però en el contacte directe amb els usuaris hem notat molt d’agraïment i ens hem sentit molt útils, i això compensa tot l’esforç que hi estam abocant.\nContinuarem treballant per a la gent necessitada amb la il·lusió de què aquesta crisi aviat acabarà i que qualque dia el Casal no serà necessari.


efecte hivernacle | enciclopèdia.cat\nRepresentació ideal de l’efecte hivernacle\nEscalfament de l’atmosfera i de la superfície d’un planeta que s’esdevé pel fet que l’atmosfera deixa penetrar la radiació solar (d’ona curta) i reté la terrestre (radiació infraroja, d’ona llarga).\nAquest fet provoca un creixement de temperatura en el sòl i en les capes d’aire pròximes a ell, en un valor que, per terme mitjà, per al planeta Terra és de 45°, per sobre del que correspondria en absència d’atmosfera. El poder d’absorció de l’atmosfera és degut a la presència en el seu si de, principalment, vapor d’aigua i diòxid de carboni i, en menor mesura, de l’ozó. En aquest efecte intervenen també essencialment els núvols. Per aquesta raó, l’efecte és més gran a les regions més humides i nuvoloses dels tròpics, i menor en els pols i en les regions desèrtiques. A aquest fenomen és deguda la poca variació de la temperatura diürna, a les zones humides, contrastant amb la major variació observada a les regions àrides.\nRecreació de l'efecte hivernacle\nAquest efecte es dóna també en els hivernacles i en els captadors utilitzats per a procurar calefacció i aigua calenta sanitària als habitatges, la coberta de vidre dels quals permet l’entrada de la radiació solar en ona curta, mentre que impedeix la sortida de la radiació d’ona llarga emesa pel sòl. Aquesta similitud amb el comportament de l’atmosfera de la Terra explica la denominació de l’efecte. Aquest efecte es presenta també al planeta Venus, l’atmosfera del qual és constituïda en un 90-95% de diòxid de carboni, fet que explica que la seva temperatura sigui tan elevada. L’augment antròpic de diòxid de carboni de l’atmosfera podria portar a un augment incontrolat de la temperatura del planeta efecte Callendar.\nJoPP / JMNE / JMVH / R


Norwegian continuarà a l'aeroport Alacant-Elx i tot i tancar bases a Palma, Gran Canària i Tenerife - À Punt\nNorwegian continuarà a l'aeroport Alacant-Elx i tot i tancar bases a Palma, Gran Canària i Tenerife\nL'aerolínia ha comunicat les retallades als representants sindicals i en els pròxims dies iniciaran les negociacions.\nUn dels avions de la companyia noruega, en una imatge d'arxiu / Europa Press\n17 de gener 2019 - 18:15\nLa base que la companyia aèria Norwegian a l'aeroport d'Alacant-Elx se salva de les retallades previstes en el programa de reestructuració. L'empresa de baix cost tancarà tres de les huit bases que té a Espanya, en el marc d'un programa de reducció de costos en aeroports d'Europa i els Estats Units a partir d'abril.\nAixí, Norwegian tancarà les seues bases de Palma de Mallorca, Gran Canària i Tenerife, reduirà les freqüències de vol en aquestes instal·lacions i cancel·larà la ruta Tenerife Sud-Roma. Aquests canvis no afectaran, a banda de l'alacantina, cap de les altres bases espanyoles, concretament Barcelona, on té dues bases, una de curt radi i una altra de llarg; Màlaga i Madrid, ni tampoc la seu corporativa en la capital catalana.\nAmb tot, l'empresa noruega destaca que manté 122 rutes en oferta a Espanya, on l'any passat va transportar 8,9 milions de passatgers, un 6% més que en 2017. Concretament, en la temporada d'hivern ofereix a l'aeroport d'Alacant-Elx 580.000 places, un 22% més que l'any passat.\nRevisió dels avions i reducció de costos\nLa tercera aerolínia de baix cost més gran d'Europa i la sisena del món, s'ha embarcat en una revisió exhaustiva de l'operativa dels seus avions Boeing 737 amb l'objectiu de millorar la seua rendibilitat, augmentar els ingressos i reduir costos a tot el món, ha informat la companyia en un comunicat.\nAquests canvis afectaran part dels treballadors i treballadores de la companyia i, segons han assegurat, intentaran que hi haja el menor nombre de baixes mitjançant el seu traspàs a l'operativa de llarg radi, un trasllat de base o facilitats en les peticions de reubicació. La companyia, amb vora 1.100 persones contractades en tot el món, iniciarà en els pròxims dies les negociacions amb representants sindicals per a abordar l'impacte en la reestructuració de la plantilla.


malgratcomunicacio.cat - Portal multimèdia de l'Ajuntament de Malgrat de Mar - Posen en marxa una nova campanya per fomentar la recollida d'excrements de gos\n08-02-2016 / 13:09:44\nL'Ajuntament de Malgrat de Mar tornar a posar en marxa la campanya per sensibilitzar els propietaris de gossos de recollir-ne els excrements. Els informadors ambientals reparteixen aquests dies uns fulletons informatius per recordar que es sancionarà si s'incompleix l'obligació de recollir les deposicions.\nLa campanya Recollim els excrements de gos: fem un Malgrat més net es va portar a terme l'any passat per aquestes mateixes dates. Amb la voluntat de sensilitzar, l'Ajuntament ha decidit tornar-la a engegar. Una de les principals queixes dels veïns i veïnes del poble és la presència d'excrements de gossos per carrers, places i parcs. Per aquest motiu, es torna a engegar la campanya de sensibilització, adreçada als propietaris d'animals de recollir les seves deposicions al carrer. La campanya també recorda que s'ha d'evitar que els gossos orinin als espais públics, façanes o mobiliari urbà, i que en tot cas, fer-ho als embornals i escocells dels arbres.\nLa primera part de la campanya consisteix en informar. Durant aquests dies els informadors ambientals reparteixen uns fulletons. La propera setmana, s'intensificarà la neteja de les zones més afectades pels excrements de gossos. Posteriorment, agents de la Policia Local iniciaran una campanya per sancionar als propietaris de gossos que incompleixin l'obligació de recollir les deposicions de terra.\nLa campanya es tornarà a portar a terme als quatre sectors del poble de la campanya de l'any passat, que són les zones més afectades: un és el format per les places Jardins de la Solidaritat, de la Pagesia i de Fèlix Cardona, així com Camí del Pla, correcan, laterals camp de futbol i cementiri, i les avingudes Josep Ragull i Vilaró i Mediterrània, entre altres; un altre, el de la plaça Rossend Giol i Figuerola, Santa Rita i camí cap a Can Gibert (Sant Genís); un tercer, el de la plaça Joan Alsina, carrer Doctor Marañón, de La Verneda, Cadí, Lleida, Antoni Gaudí, del Besòs, Can Feliciano, entre altres. Un altre sector en el qual s'actuarà, i que és el més afectat per la brutícia els excrements de gossos, és el format pel pàrquing de l'antic camp de futbol i el del costat, la plaça Moguer, la plaça Cárdenas, avinguda dels Països Catalans, plaça de les MInes de Can Palomeres, avinguda Tarragona -a prop de la piscina municipal- i carrer d'Escultor Clarà- entre altres.\nLa Policia Local va tramitar 29 sancions durant la campanya de l'any passat -entre febrer i juny- i durant l'any 2014, un total de 121 denúncies pels conceptes de permetre als animals domèstics dipositar les seves deposicions i les seves miccions en carrers, parcs o façanes o no recollir immediatament els excrements.\nSensibilització Excrements gossos


Els cossos de seguretat es preparen per garantir una revetlla de Sant Joan tranquil•la | Ràdio Arenys 91.2FM\n/ Act.: 23 de juny del 2017 a les 14:06\nEls cossos de seguretat es preparen per garantir una revetlla de Sant Joan tranquil•la\nTant Policia Local com Bombers adverteixen de la necessitat de seguir les mesures de seguretat en una nit on els petards i les fogueres són els protagonistes. Així mateix, també es farà un dispositiu especial amb un reforç d’agents al carrer per evitar qualsevol incidència.\nTot i que els darrers anys ha disminuït la tendència de tirar petards, Protecció Civil adverteix de la necessitat de comprar-los en establiments homologats i que els adults no facilitin als menors petards d’una categoria superior a la que poden manipular per llei. Carles Pérez, cap de bombers voluntaris, destaca que des d’Arenys de Mar es reforçarà el servei i, de fet, treballaran des d'avui al migdia fins dissabte a la nit.\nEntre altres coses, també es recomana no llençar petards en zones forestals perilloses, com les zones boscoses, així com a les recomanacions on cal tenir cura. Per contra, Pérez diu que el lloc més segur per tirar petards és a la zona platja.\nPel que fa a la Policia Local, el sergent en cap, Sebastià Górriz, ha assenyalat que tindran dispositius fixos a la revetlla de la platja i també n’hi haurà 4 més que patrullaran pels carrers d’Arenys. Górriz diu que és una nit de molta feina pels agents de seguretat, no només per aspectes relacionats amb els petards sinó requeriments per excés de sorolls o, fins i tot, serveis per seguretat ciutadana.\nLa Brigada Municipal també té un dispositiu especial per aquesta diada de Sant Joan amb més agents que treballaran per deixar les platges i la resta d’indrets d’Arenys de Mar en condicions. La regidora de l’àrea, Laia Martín, ha assenyalat que, al marge dels agents de la Brigada, l’empresa Arca del Maresme també farà el servei de neteja habitual.\nTambé s’intensificarà la neteja en aquelles zones on s’hagi fet qualsevol revetlla popular. La neteja de les platges començarà a les 6 del matí.


Esdeveniments de Maig 2020 – aracoop\n01/05/2020\tMaig 2020\nTaller – Cooperatives d’habitatge en cessió d’ús: aspectes jurídics i elements claus per l’impuls de projectes.\nEls continguts d'aquest taller es centren en: • Marc jurídic actual de l'habitatge cooperatiu en cessió d'ús i noves perspectives legals. • Elements a regular societariàment (Estatuts, RRI, acords socials...). • Marc fiscal (IVA, ITP i AJD, IS, IBI, ICIO…). • Vies d'accés a sòl o a patrimoni. • Fórmules de col·laboració publicocooperatives. • Altres…\nAbril 28 @ 12:00 - 14:00\nEn aquesta sessió, Martí Ferré i Agnès Simón, socis fundadors de l’estudi de disseny Bildi, aportaran el seu coneixement amb l’objectiu que les participants aprofitin el moment actual per prendre consciència de la marca pròpia. Es facilitaran eines i reflexions per millorar la imatge visual de les cooperatives. 📆DIA: 28 d’abril 🕖HORA: de 10 a 12 hores…\nAbril 28 @ 16:30 - 19:30\nAbril 28 @ 18:00\n28La 1a taula territorial de l’Ateneu Cooperatiu del Barcelonès Nord, aquest any 2020, permetrà posar sobre la taula l’impacte de la crisi del COVID19 i el decret d’estat d’alarma sobre les cooperatives i les entitats de l’Economia Social i Solidària al Barcelonès Nord. Aquest espai de trobada es planteja amb la voluntat de crear un espai de participació per…\nAbril 29 @ 11:00 - 13:00\nA càrrec de Facto assessors SCCL Objectius generals Donar eines a les emprenedores i iniciatives i entitats de l’economia social i solidària perquè tinguin més coneixements i informació per detectar les necessitats específiques de finançament de la seva entitat. Aprendre a dissenyar estratègies de captació de fons públics i privats segons les necessitats particulars…\nImpartida per Facto Assessors SCCL OBJECTIUS Posar en rellevància què significa vendre per internet, potencials impactes que tindrà en el nostre negoci (enfoc ingressos i despeses) i donar a conèixer exemples de l’impacte que té la venta online en diferents sectors. Presentar diferents models de negoci online: ecommerce pròpi, marketplace, venda de formació, programes d’afiliació,…\nAquesta és la primrea sessió d’una formació que es presenta en dues càpsules i que té per objectiu donar eines a les emprenedores i iniciatives i entitats de l’economia social i solidària perquè tinguin més coneixements i informació per detectar les necessitats específiques de finançament de la seva entitat.També servirà per aprendre a dissenyar estratègies…\nTreiem-li suc a la comunicació digital! Sessió 1\nTALLER ON-LINE: Treiem-li suc a la comunicació digital! Sessió 1 Estratègia de comunicació digital per a projectes de l’ESS Objectiu Entendre la comunicació com a part esencial de l’estratègia dels projectes, centrant-nos en el què diem a les nostres xarxes socials. Continguts Estratègia de comunicació Què és? Per a què serveix? Els 8 passos que…\nLa Grimpada / Innovació social – online\nCom incorporar pràctiques participatives i innovadores a les organitzacions. Àmbit d’influència. Més informació aquí\nCONSOLIDA! | Sessió 2. CAPTACIÓ DE FONS PÚBLICS I PRIVATS\nAquesta és la segona sessió d’una formació que es presenta en dues càpsules i que té per objectiu donar eines a les emprenedores i iniciatives i entitats de l’economia social i solidària perquè tinguin més coneixements i informació per detectar les necessitats específiques de finançament de la seva entitat.També servirà per aprendre a dissenyar estratègies…\nTreiem-li suc a la comunicació digital! Sessió 2\nTALLER ON-LINE: Treiem-li suc a la comunicació digital! Sessió 2 Introducció a tècniques de màrqueting digital SEO i SEM Objectiu Aprendre a posicionar el teu web als cercadors i a fer anuncis de màrqueting digital. Continguts Introducció pràctica al SEO i al SEM Què és el SEO? I el SEM? Tècniques de SEO: Onpage i…\nTALLER BLOCKCHAIN, CRIPTOMONEDA I ECONOMIA DEL TOKEN\nAbril 30 @ 13:30 - 17:30\nMaig 4 @ 13:30 - 17:30\nTALLER ONLINE COM DESENVOLUPAR ESTRATÈGIES D’APLICACIÓ DE CRITERIS DE CONTRACTACIÓ PÚBLICA RESPONSABLE, que portem a terme en col·laboració amb el Consell Comarcal del Baix Empordà dirigit a personal tècnic de les administracions locals. Objectius: – Conèixer el funcionament ordinari de les licitacions – Desenvolupar estratègies d’aplicació de criteris de contractació pública responsable Estructura de les…\nTrespeus / Eines pel control econòmic i financer de les entitats – virtual\nMaig 5 @ 13:00 - 15:00\nEn el marc dels Trespeus, eines i recursos formatius per a l’economia social. Amb Carles Colominas, membre de Transversal. Inscripcions aquí. La formació serà virtual i s’enviarà l’enllaç abans de l’inici de la sessió.\nTaller – El cooperativisme en l’àmbit de l’educació\nEls continguts d'aquest taller es centren en: • Regulació de les Cooperatives d’Ensenyament - Objecte social i determinació activitat cooperativitzada - Drets i Obligacions dels socis - Els òrgans socials i la participació - Altes i baixes de socis - Pactes de regulació RRI - Aportacions de capital - Distribució dels resultats - Fons socials…\nFormació on line per a tècniques d’administració pública. Sessió 1: “Marc jurídic LCSP”\nMaig 6 @ 13:30 - 14:30\nAquesta és una formació estructurada en dues sessions (6 i 13 de maig) i té per objectiu donar a conèixer el funcionament ordinari de les licitacions i com desenvolupar estratègies d’aplicació de contractació pública responsable. És recomanable participar també en la sessió 2, del dia 13 de maig. 📆DIA: 6 de maig. La segona sessió serà el 13…\nMaig 7 @ 10:00 - 13:00\nTaller on line: “Anàlisi de viabilitat i sostenibilitat de projectes”\nMaig 7 @ 12:00 - 15:00\n📆DIA: 7 de maig 🕖HORA: de 10 a 13 hores MODALITAT: Formació virtual OBSERVACIONS: L’activitat, a càrrec de Calidoscoop, SCCL, Coop de Mà, SCCL i Fil a l’agulla SCCL. DESTINATARIS: Professionals i personal tècnic de la Xarxa d’Ateneus Cooperatius; Personal tècnic assessor, persones emprenedores i sòcies de cooperatives; Associacions i altres entitats i/o empreses que puguin optar per la transformació a cooperativa CONTINGUTS: ● Marc teòric: – …\nMaig 7 @ 17:00 - 19:00\nDes de l’Ateneu Cooperatiu del Barcelonès Nord us proposem una nova activitat en línia on tractarem el disbarat de la producció/distribució d’aliments globalitzada, Mercabarna i la distribució d’aliments a Catalunya i el consum agroecològic al territori. També definirem reptes i evidències dels canvis que cal fer arran de la COVID-19. La sessió estarà dividida en tres parts: 1)…\nLa sessió contempla quatre aspectes clau de la comunicació en organitzacions de l’ESS que detallem a continuació. Tots els temes es treballaran a partir d’exemples i amb diferents metodologies participatives. • Camins creatius: com idear campanyes de comunicació? • Comunicació participativa: com comunicar de manera col·laborativa? • Visibilitat presencial: com aconseguir aparèixer als mitjans? •…\nDurada de la formació: 8 hores Objectius: 1. Comprendre els principis bàsics de la comptabilitat analítica per a la presa decisions 2. Incorporar la visió estratègica per a la definició de nous objectius col·lectius cap a la viabilitat integral de l’entitat…\nA càrrec d’Hobest Objectius Aportar informació, conceptes i recursos pràctics a les cooperatives del Maresme per tal d’iniciar-se en l’àmbit de la planificació estratègica Oferir eines i metodologies per com fer un pla estratègic Establir un espai de debat i treball per reflexionar conjuntament sobre que pot aportar la visió estratègica a les nostres cooperatives…\nTALLER ON-LINE: Eines comercials per fer créixer el teu projecte Objectiu Facilitar eines i estratègies per la tasca comercial de les coopertives Aconseguir perdre la por i les inseguretats dels cooperativistes per afrontar la tasca de vendre els propis productes o serveis Adaptar les estratègies comercials de les cooperatives a la situació de recessió econòmica…\nUs podeu apuntar a una sessió o a les dues. Recomanem realitzar les dues per assolir un aprenentatge més complert. SESSIÓ 1 Introducció a l’Economia Social i Solidària La cooperativa: règim jurídic, règim econòmic, règim laboral. INSCRIPCIONS AQUÍ\nEls continguts d'aquest taller es centren en: • Identificació de sectors i situacions proclius a la conversió. • Quan no convé seguir com a associació? L’entitat d’origen com a sòcia col·laboradora. • Comparativa de les característiques del model cooperatiu amb el model associatiu (règim econòmic, fiscal, social i laboral). • Aspectes rellevants del procés de…\nAquesta és una formació estructurada en dues sessions (6 i 13 de maig) i té per objectiu donar a conèixer el funcionament ordinari de les licitacions i com desenvolupar estratègies d’aplicació de contractació pública responsable. És recomanable haver participat també en la sessió 1, del dia 6 de maig. 📆DIA: 13 de maig. La segona sessió serà el…\nL’Ateneu Cooperatiu del Barcelonès Nord et porta una nova formació en format Xerrada 1h + 1h Taller pràctic on coneixereu l’eina Openstreetmap. Amb aquesta aprendrem a visibilitzar les iniciatives del Barcelonès Nord que donen resposta a l’afectació de la Covid-19 mitjançant un mapa col·laboratiu. La sessió serà a càrrec de Joaquín Garcia, consultor informàtic i soci col·laborador…\nMaig 14 @ 13:30 - 17:30\nEs tracta d’una acció de 48h, estructurada en 12 sessions de de 4h cadascuna, on es treballaran competències professionals per a persones directives, amb aplicació pràctica dels continguts a la realitat professional dels participants, posant el focus en el lideratge per engegar un projecte innovador. Objectius Adquirir el marc metodològic i les competències necessàries per…\nMaig 14 @ 16:00 - 19:00\nPuc ser una cooperativa? Avantatges i potencialitats per a associacions, empreses i professionals autònoms | SESSIÓ 2\nMaig 14 @ 17:00 - 19:00\nUs podeu apuntar a una sessió o a les dues. Recomanem realitzar les dues per assolir un aprenentatge més complert. SESSIÓ 2 El procés de transformació: Si sóc una associació o una empresa Si sóc autònom/a o un conjunt d’autònoms Exemples d’empreses que hagin fet aquest procés de transformació Torn obert de preguntes INSCRIPCIONS…\nMaig 15 @ 10:00 - 13:00\nTaller: Reunions virtuals útils i participatives\nMaig 15 @ 10:00 - 12:00\nFormació on-line subvencionada.Adreçat a públic en general però sobretot entitats de l'ESS (cooperatives, associacions, xes locals, tècniques d'ESS d'ajuntaments), moviments socials, associacions de veïnes, etc.Continguts:Breu introducció i presentacióPrincipals problemes de les reunions onlineEls 5 ingredients bàsics d’una bona amanida online per compartir Eines i recursos per les nostres reunions onlineDocents:David Villota Facilitador, catalitzador de projectes i investigador…\nEines per a la gestió i comunicació en les cooperatives\nMaig 18 @ 11:00 - 12:00\nFEU CLICK A LA IMATGE PER INSCRIPCIONS La crisis de la pandèmia de la Covid-19 ha generat un impacte sense precedents en l’economia mundial. Les organitzacions havien de ser àgils per a ser competitius en un entorn molt dinàmic i en constant transformació. Ara, a més, han d’afrontar un alt grau d’incertesa sobre els escenaris…\nQUE ARA NO PODEM OBRIR? Doncs preparem la campanya d’estiu!\nMaig 18 @ 18:30 - 20:30\nCONSOLIDA | Repensar l’estratègia en temps de crisi o d’incertesa. Sessió 2\nMaig 19 @ 11:00 - 14:00\nObjectius – Oferir un espai formatiu per repensar l’estratègia i la missió de la nostra cooperativa davant la situació de crisi i gran incertesa. – Generar context de reflexió que permeti pensar en accions a fer per reorientar el nostre projecte pensat en escenaris post-covid-19 Continguts La formació consta de 2 sessions. Podeu inscriure-us a una o…\nMaig 19 @ 12:00 - 16:00\nAquesta és una formació estructurada en dues sessions (19 i 26 de maig) sobre crowdfunding, comunicació i màrqueting digital vinculat al micromecenatge. És recomanable haver participat també en la sessió 2, del dia 26 de maig. 📆DIA: 19 de maig. La segona sessió serà el 26 de maig 🕖HORA: de 10 a 14 h MODALITAT: Formació virtual OBSERVACIONS: L’activitat, a càrrec…\nRECURSOS DE FINANÇAMENT PER A COOPERATIVES\nMaig 19 @ 12:00 - 14:30\nRecursos de finançament per a cooperatives Data: 19 de maig de 2020 Horari: de 10:00 a 12:30 Lloc: ON LINE Descripció: Conèixer els diferents instruments d’autofinançament i finançament públic a disposició de les cooperatives El taller es farà mitjançant la plataforma digital ZOOM INSCRIU-TE\nTrespeus / Elements per desenvolupar una visió estratègica de la teva comunicació – virtual\nMaig 19 @ 13:00 - 15:00\nEn el marc dels Trespeus, eines i recursos formatius per a l’economia social. Amb Susana Jiménez, membre de Transversal. Inscripcions aquí. La formació serà virtual i s’enviarà l’enllaç abans de l’inici de la sessió.\nTaller virtual: Anàlisi estratègic per a projectes\nMaig 19 @ 16:00 - 17:30\nFormació subvencionada.Adreçat a:Professionals i personal tècnic de la Xarxa d’Ateneus Cooperatius.Personal tècnic assessor, persones emprenedores i sòcies de cooperatives.Associacions i altres entitats i/o empreses que puguin optar per la transformació a cooperativa.*Les persones seleccionades rebran un correu amb les indicacions per connectar-se a la formació. Objectius:Conèixer els trets bàsics de l’empresa cooperativa per poder contextualitzar de…\n[APLAÇADA] CONSOLIDA! | Sessió 3. COMUNICACIÓ NO VIOLENTA\nMaig 20 @ 10:30 - 14:30\nAPLAÇADA // A càrrec de Musicop SCCL\nMaig 20 @ 11:00 - 12:00\nFEU CLICK A LA IMATGE PER A INSCRIPCIONS La crisis de la pandèmia de la Covid-19 ha generat un impacte sense precedents en l’economia mundial. Les organitzacions havien de ser àgils per a ser competitius en un entorn molt dinàmic i en constant transformació. Ara, a més, han d’afrontar un alt grau d’incertesa sobre…\nMaig 20 @ 15:30 - 17:30\nCalendari:20 i 22 de Maig de 15:30h a 17:30h.Adreçat a:Públic en general però sobretot entitats de l’ESS.Continguts:Eines de gestió, comptabilitat i anàlisi de balanços.Control de la situació financera en temps post-Covid-19.Equip Docent:Xavi Ibars i Bet Tena de l’Eixida Coop i Xavi López de SprintCoopInscriu-te\nCom fer un estudi de mercat amb pocs recursos Sessió 1\nMaig 20 @ 18:00 - 19:00\nMaig 21 @ 13:30 - 17:30\nMaig 21 @ 16:00 - 17:30\nMaig 21 @ 16:30 - 20:30\nMaig 22 @ 15:30 - 17:30\nLa Covid-19 ens ha posat en una situació on l’incertesa i els dubtes en les nostres activitats econòmiques estan a l’ordre del dia. Setmanes en les que molts projectes heu repensat les línies de negoci i us heu plantejat tenir una visió més estratègica, alhora que, més cooperativa i responsablement solidària.  El Cercle Garrotxa Ripollès juntament amb les…\nLa situació actual fa que haguem de buscar noves formes d’oferir els nostres productes i serveis. L’adaptació de part dels nostres negocis cap al món digital i la venda online esdevenen eines per poder mantenir la seva continuïtat, no només ara mateix sino durant els propers anys. El que volem és oferir-te un taller introductori…


semprecorrent...: Marató Romànic Extrem - 42 km 2.100 m D+\nMarató Romànic Extrem - 42 km 2.100 m D+\nJust abans d’agafar el bitllet d’aquest nou viatge, el revisor ens diu que han canviat totalment l’itinerari respecte els dos anys anteriors. Ens diu que així coneixerem nous racons de la Vall de Bianya. Ostia! Què bé! Això sí que és començar la jornada amb bon peu!\nAl sortir fa una mica de fresca, però un dia el màxim de radiant la fa desaparèixer en pocs minuts. Surto amb els ulls ben oberts per tal de no deixar escapar cap detall d’aquests nous racons de la Vall que ens volen presentar enguany. Vaig observant l’entorn i em quedo sorprès de lo ben endreçat que està tot. Un sota bosc net i polit. Unes excel·lents alzines amb una equidistància que sembla que hagin estat plantades mesurant amb exactitud la distància entre elles. 3 fils d’un filat de les vaques totalment paral·lels al llarg de la seva longitud. Uns corriols nets de pedres. Un silenci absolut on el cant sincronitzat dels ocelles esdevé el fil musical. Però que verd que està tot! I quin verd més verd! Però que ben posat que està tot! Però quina elegància, per favor!\nEl desnivell l’anem guanyant lentament, però els km passen ràpid. Intueixo que el viatge d’avui serà molt plàcid. Temperatura perfecte. Cel serè. Tranquil·litat absoluta. Fa estona que vaig sol, cap corredor per davant, tampoc cap per darrera. De sobte, m’endinso en un bosc a les proximitats del riu, on els troncs estan coberts d’una mena de molsa que li donen un toc totalment fantasiós, a més, els rajos del sol que penetren a través d’aquests troncs projecten una llum verdosa que em fan entrar a una altra dimensió. De sobte, m’adono que tan badar amb l’entorn i al anar tan en solitari he desconnectat de la cursa i haig de tornar-m’hi a ficar. M’encanten aquestes desconnexions!\nVaig avançant per un corriol i, mirant endavant, veig com totes les cintes, tallades amb estisores i enganxades a les alzines amb grapadora, estan col·locades a una mateixa alçada. Quina elegància, per Déu! Totalment a conjunt amb la de la Vall. Tots els detalls molt ben cuidats, sí senyor! Em trobo un membre de l’organització amb un dall, crec que és l’encarregat de fer-li el nus a la corbata.\nFa estona que no miro el rellotge i sense adonar-me’n em planto a l’avituallament del km 32. Només 10 km per la fi del viatge? Doncs res, a acabar de gaudir-ne al màxim d’aquesta esplèndida jornada! Vaig avançant corredors de la mitja que m’esperonen i m’animen d’allò més, jo m’hi estic esforçant al màxim, òbviament, però estic convençut que ells, tot i que avancin més lentament, s’hi estan esforçant tant o més que jo, així que els hi torno els ànims amb tot el meu entusiasme, s’ho mereixen!\nI no tot poden ser flors i violes... En l’última pujada cal prémer molt fort les dents. 4 hores per arribar fins aquí, km 36, és per mi un ritme alt i per les meves cames encara més! Així que no en queda una altra que treure aquella mica d’energia que tinc guardada per aquest tipus de situacions i mirar d’administrar-la amb molta cura, això sí!\nI ja ho tenim, una arribada repleta de gent fa que el final del viatge sigui encara més emotiu. Un molt bon viatge de 4:34 h, per una elegant Vall de Bianya amb tots els elements necessaris per fer d’aquesta una gran cursa.\nPublicat per semprecorrent a 20:33\nAnònim 28 d’abril de 2015, a les 13:52\nMoltíssimes gràcies Salvador per aquesta crònica des de la Romànic Extrem


1r de primària: de novembre 2015\nEls nens i nenes de la classe d'en Robafaves i la Geganta hem estat treballant la TARDOR. Hem fet un munt d'activitats diferents: hem pintat fulles, hem après a cantar i a ballar la cançó de la castanyera a les classes de música amb la Núria, hem pintat arbres de la tardor, hem fet un collage amb fulles i color d'aquesta estació,... Amb totes aquestes activitats hem après característiques de la tardor, els seus colors, els seus fruits i també la tradició catalana de la Castanyada.\nMireu com hem treballat aquest tema i que bé que ens ho hem passat!\nPublicat per Carla Casas a 18:47 Cap comentari:\nLABORATORI DE L'ENGINY\nAquest primer trimestre hem anat al laboratori de l'enginy també. En aquest espai hem jugat amb peces de fusta, tubs de cartó, rul·los, ... Han estat estones molt profitoses, ja que hem après un munt de coses experimentant amb tot tipus de materials. També han estat estones molt divertides jugant amb els companys i companyes.\nMireu que bé que hem après i jugat!\nPublicat per Carla Casas a 18:29 Cap comentari:\nBlau, blau, blau,\nés el vestit que porto,...\nAquests dies hem treballat el color blau, i hem fet un munt d'activitats: un collage, el conte del peix irisat, hem jugat amb globus blaus, ens hem vestit de color blau i hem pintat un mar blau ple de peixos.\nMireu que bé ens ho hem passat treballant el BLAU!!!\nPublicat per Carla Casas a 22:00 Cap comentari:\nTREBALL COOPERATIU: EL BOSC DE LA TARDOR\nAquesta setmana els nens i nenes de P3 hem estat fent un treball cooperatiu per fer un bosc de la tardor. Cada nen i nena va pintar dues fulles amb els colors de l'estació que estem treballant, després per taules vàrem pintar els arbres i per últim vàrem enganxar totes les fulles i arbres per tal de fer un bosc d'allò més bonic.\nDoncs bé, aquesta metodologia forma part del treball cooperatiu que estem treballant els mestres. Nosaltres mateixes hem pogut comprovar que els nens i nenes de la classe de la Geganta i d'en Robafaves, han treballat molt bé per aconseguir aquest resultat tan maco que podeu veure al passadís de l'escola.\nPublicat per Carla Casas a 22:38 Cap comentari:\nEtiquetes de comentaris: Activitats, Treball cooperatiu\nAquest trimestre hem començat a treballar mitjançant els laboratoris. Aquí teniu unes quantes fotografies del laboratori de la natura.\nHem jugat amb pinyes, troncs, diferents tipus de sorra, pedres, embuts, coladors,... Tot això ens ajuda a assolir nous aprenentatges experimentant, creant i construint.\nEns agrada molt aprendre jugant als laboratoris!!\nPublicat per Carla Casas a 16:30 Cap comentari:\nLA CAIXA DELS TRESORS (1)\nDurant aquest curs cada setmana un nen/a de la classe d'en Robafaves i de la Geganta s'emporta la Caixa dels Tresors a casa. A dins hi ha en Ral, un drac molt divertit que hauran de cuidar. El poden portar d'excursió, donar-li el dinar, dormir amb ell,... Dins la Caixa també hi ha una llibreta on els pares i mares haureu d'escriure quins són els tresors dels vostres fills/es: ninots, fotografies de les persones estimades, joguines preferides,...\nDilluns al matí els nens/es quan tornen la Caixa carregada de tresors hauran d'explicar a tota la classe perquè han posat aquests objectes i com és que són tan importants per ells.\nEsperem que us agradi molt aquesta experiència.\nAquí teniu un recull dels nens/es que ja s'han emportat la Caixa dels Tresors a casa.\nPublicat per Carla Casas a 21:39 Cap comentari:\nDijous al matí, vàrem fer un tastet de fruits de la tardor. A la classe d'en Robafaves teníem preparades safates amb raïm, magranes, figues, mandarines i també avellanes, ametlles i anous.\nVàrem descobrir que hi ha fruites que tenen pell, d'altres closca que les hem de pelar amb els dits o amb un martell.\nEns va agradar moltíssim menjar fruites que encara no havíem tastat mai.\nUs recomanem menjar molta fruita està boníssima!!\nPublicat per Carla Casas a 20:27 Cap comentari:\nEl passat dimecres 28 d'octubre els nens i nenes de la classe de la Geganta i d'en Robafaves ens vàrem convertir en pastissers. Mireu quins panellets més bons i bufons ens van quedar.\nPublicat per Carla Casas a 20:11 Cap comentari:\nDivendres dia 30 d'octubre, per celebrar la Castanyada vàrem pujar tots els nens i nenes del Parvulari al Gem de Dalt. Allà vam esmorzar tots junts pa amb melmelada que ens havien preparat els alumnes de 2n. Després els nens i nenes de 1r ens van presentar els fruits de la Tardor; que n'hi havia de sucosos i de secs. Els alumnes de 5è ens van fer l'obra de teatre de la Tardor, que ens va agradar molt! I per acabar vàrem anar a veure l'exposició dels bolets.\nA la tarda va venir la Maria Castanyera a portar-nos un cistell ple de castanyes, que estaven boníssimes!\nPublicat per Carla Casas a 19:48 Cap comentari:


El diputat de Ciutadans Nacho Martín Blanco aquest matí en una atenció als mitjans al Parlament després de la Junta de Portaveus SÍLVIA JARDÍ / ACN\nBarcelonaLa moció de censura presentada ahir per Ciutadans va posar de manifest el fracàs del partit més votat a Catalunya a l'hora de generar consensos. El partit només va aconseguir els quatre vots del PPC, mentre que tant el PSC (amb la seva abstenció) com els comuns (que van fer una passa més i van votar-hi en contra) van explicitar que, tot i ser molt crítics amb el Govern de Quim Torra, consideren que un executiu presidit per Cs està lluny de ser una solució per a Catalunya. Preguntat sobre la qüestió, el diputat (i actual número 5 pel Congrés) Nacho Martín Blanco ha evitat aquest dimarts l'autocrítica i ha acusat els comuns d'alimentar el discurs dels partits independentistes ("res nou sota el Sol", ha dit). També ha carregat contra els socialistes i ha denunciat que hagin "trencat" la unitat constitucionalista del 8 d'Octubre de 2017 per interessos "electoralistes o una animadversió a Cs".\nCatalunya En Comú Podem Ciutadans


Convocatòria de premsa: presentació del Fortuna al Museu Olímpic i de l'Esport\nMaite Fandos, presidenta de la Fundació Barcelona Olímpica, es complau a convidar-lo a la presentació de la nova àrea del Museu Olímpic i de l’Esport Joan Antoni Samaranch, on s'ubicarà l'embarcació donada pel Rei Joan Carles, amb la qual va participar als Jocs Olímpics de Munic 1972,elFORTUNA.\nL'acte tindrà lloc el dimecres 14 de març a les 12:30h al Museu Olímpic i de l’Esport Joan Antoni Samaranch\nL'acte comptarà amb la presència de Luis Conde, president del Saló Nàutic Internacional de Barcelona i els esportistes María Vasco – marxa -, Eríka Villaécija – natació -, Joel González – taekwondo - i, Javier Gómez – gimnàstica esportiva, esportistes que participaran als Jocs Olímpics de Londres 2012.\nEl Museu Olímpic i de l’Esport Joan Antoni Samaranch remodela la segona planta. Un espai on es podrà veure el FORTUNA -embarcació donada pel Rei Joan Carles amb la qual va participar en els Jocs Olímpics de Munic 1972-. En aquest nou espai també s’introdueix una nova zona d'interacció, on els més atrevits podran posar a prova les seves habilitats tot pujant al rocòdrom, analitzant la seva capacitat de salt o mesurant els seus reflexos davant el Batak, la peça estrella que delecta grans i petits.\nFinalment, aquesta nova àrea també inclou un mini cinema on es recullen els audiovisuals més destacats de les diferents edicions del BCN Sports Film -el Festival Internacional de cinema i televisió esportiva de Barcelona que durant els últims anys ha estat potenciant la Fundació Barcelona Olímpica-, i un resum de les millors fotos del Concurs Internacional de Fotografia Fotosport de Reus, un concurs amb més de 40 anys d'història.\nD’altra banda, l'àrea de medicina i nutrició esportiva estarà situada a l'espai adaptat a continuació de les exposicions permanents.\nACTE PRIVAT: es prega confirmació a com mitjans de comunicació


El líder dels republicans creu que, davant la impossibilitat d'unir tots els partits sobiranistes, anant per separat podran arribar millor als diversos sectors socials que dubten entorn la consulta\nJunqueras (4) MANOLO GARCIA\nTorrelles de LlobregatEl president d'ERC, Oriol Junqueras, ha anunciat aquest dijous davant més de 200 persones en un acte a l'Ateneu de Torrelles de Llobregat (Baix Llobregat) que els republicans no es coalitzaran amb CiU a les eleccions europees. Tot i que les últimes setmanes s'havia sondejat la possibilitat de confeccionar una llista cívica amb membres de la societat civil, una opció que havia defensat sobretot CDC i que ERC veia amb bons ulls, finalment no serà possible.\n"No tots els partits que van pactar la data i la pregunta de la consulta acceptaven formar part de la llista i, per preservar la transversalitat del procés –una de les seves principals fortaleses–, el millor és no deixar ningú fora", ha afirmat Junqueras, i ha afegit: "Després de parlar-ne molt amb qui ho ha volgut, hem arribat a la conclusió que el millor és que ens presentem per separat amb l'esperança d'ampliar la base social dels favorables al referèndum". "Podrem arribar millor a aquells que tenen dubtes, ja que cadascú podrà arribar millor a un determinat sector social", ha insistit, i ha mostrat l'esperança d'arribar a un "ferm compromís de treballar conjuntament al Parlament Europeu" a favor de la consulta com han fet fins ara Ramon Tremosa, Raül Romeva i el mateix Junqueras, quan era eurodiputat.\nERC se centrarà ara a tancar una llista que liderarà el seu candidat, Josep Maria Terricabras, i que podria comptar amb la participació d'EH Bildu, BNG i PSM. Fonts dels republicans afirmen que la decisió es va prendre dimecres de mutu acord amb CiU.\nERC CiU coalició josep maria terricabras EH Bildu BNG PSM Oriol Junqueras


L'aparició de símptomes que constitueixen els càlculs biliars - concrements - sovint és una sorpresa desagradable per a molts. La seva presència suggereix el desenvolupament de colelitiasi o colecistolitiasi. Si anteriorment aquestes malalties es trobaven principalment entre els ancians, avui ja al voltant del 20% dels pacients no han arribat als trenta anys.\nSímptomes i signes de càlculs biliars\nLes pedres de la vesícula biliar difereixen d'alguna manera:\nnúmero (múltiple o individual);\ncomposició (pigment, colesterol o mixt);\nAlgunes persones es troben amb una situació que, fins i tot amb grans càlculs biliars, no apareixen símptomes. En aquests casos, solen ser reconeguts després d'un examen de raigs X o ultrasò. A altres pacients, fins i tot les formacions més petites poden complicar significativament la vida quotidiana. Ells provoquen:\nDolors de força diferent a l'hipocondri dret, que sovint es donen a la mà, clavícula o part de l'esquena (no són gaire palpables i pronunciats);\nl'aparició d'amargor a la boca;\nEn alguns casos, la malaltia ocorre de forma atípica. En comptes de dolor a l'abdomen, hi ha sensacions desagradables al costat esquerre del pit, que són molt similars en els seus signes d'angina de pit - una malaltia cardiovascular comuna.\nEn general, els símptomes i les convulsions degudes als càlculs balsaris apareixen després de:\nmenjar aliments grassos;\ndiversos tipus d'estrès;\nviatges en el transport en una carretera aspre.\nCom més llargues siguin les pedres a la vesícula biliar, més lesionen la membrana mucosa, el que condueix a la inflamació, la colecistitis càlida. S'acompanya de febre, fatiga ràpida i poca apetit. Aquesta malaltia no és contagiosa, de manera que la gent que pateix no comporta cap perill per als altres.\nEls metges creuen que les concrecions comencen a formar-se quan hi ha una combinació de factors:\ngrans quantitats de calci, colesterol o pigment a la bilis;\nreducció de la contractilitat, que s'acompanya de l'estancament de la bilis.\nAquestes condicions solen aparèixer quan:\nadmissió d'hormones femenines;\nviure en un clima fred;\ntractament amb fàrmacs com Octreotide i Clifibrate;\ndieta calòrica amb una quantitat mínima de fibra;\npèrdua de pes ràpida;\nAlgunes malalties: diabetis, cirrosi hepàtica, malaltia de Crohn ;\ncerts tipus d'intervencions quirúrgiques.\nPrevenció de la patologia\nPer prevenir malalties i fins i tot símptomes de pedres a la vesícula, necessiteu:\nAmb un excés de pes, utilitzeu només una dieta baixa en calories en combinació amb l'esforç físic constant, de manera que la massa disminueixi gradualment.\nÉs recomanable rebutjar els aliments fregits i grassos.\nLes dones, propenses a la formació de concrecions, és desitjable abandonar el tractament hormonal.\nÉs important reduir la ingesta de colesterol al cos.\nHi ha diversos tipus d'investigació principals, amb l'ajuda dels quals concrecions:\nL'ecografia és el principal mètode pel qual es determinen fins a un 95% de les pedres, la seva ubicació i grandària.\nEls raigs X permeten veure només formacions amb calci.\nTomografia per ordinador.\nInspecció d'un metge qualificat. El metge serà capaç de determinar la presència de càlculs biliars, dir-los com surten i quins són els símptomes. Aquesta consulta ajudarà a prevenir l'aparició de situacions desagradables en el futur.\nValeriana en pastilles\nLinfadenopatia del mediastín\nProtrusió dels discos de la columna lumbar\nPer què somia l'arròs?\nQuan es pot caminar amb un cadell?\nRamells de noces: tendències 2016\nCoixí ortopèdic per a nadons\nTraneksam durant l'embaràs en les primeres etapes\nCompota de cirera amarga: les receptes de begudes més delicioses per a l'hivern i per a tots els dies\nCom decorar la paret amb fotos?\nCompota de morera sense esterilització\nPastanagues - creixent a partir de llavors\nTestimonis a les noces


Anpe suspèn al conseller aquest curs per considerar insuficient l'aposta per la pública | Noticia -\nAnpe suspèn al conseller aquest curs per considerar insuficient l'aposta per la pública\nANPE es manté que la pèrdua estimada detectada en les enquestes coincideix amb el “increment fantasma” ofert per educació.\nDesprés d'analitzar la proposta del Conseller, ANPE considera insuficient l'aposta presentada per a l'ensenyament públic per no garantir ni els docents, ni els espais, ni les ràtios necessàries, per a assegurar un curs amb garanties sanitàries i educatives.\nA més, ens resulta curiós que l'increment de 325 efectius en la pública que proposa el Conseller, s'aproximi a la retallada de professorat detectat pel nostre sindicat fa setmanes. Dels centres consultats, els Instituts han estat els més castigats, on pot extreure's de les enquestes realitzades que existeix una redistribució encoberta de recol·locació d'interins que buidarien els instituts per a destinar-se cap als centres d'infantil i primària, sense increment real de places.\nCal dir que ja vàrem advertir que les places vacants s'adjudiquin ara, perquè el professorat estigui l'1 de setembre als centres educatius, i així estar disponibles per a la formació digital que s’ofereixi al centre. A més, l'increment de professorat en postquota no ajuda a organitzar i distribuir els recursos de la manera més eficient.\nTampoc s'ha establert el número de professorat de risc, estimat en 1500 docents afectats que no sabem si farà teletreball o serà substituït, per la qual cosa el nombre de docents contractats resulta insuficient. Una altra dada curiosa és que no es presenta cap Pla d'habilitació d'espais físics suficients en els centres per a poder separar els alumnes i garantir les distàncies de seguretat, on la proposta temporal d'aules prefabricades, les considerem opcions vàlides si els centres ho demanen. A més, les ràtios presentades en aquesta proposta com a “grups bombolla”, superen les ja pactades a Balears per “L’Acord Marc” amb el suport d’ANPE des del 2015.\nPel que fa a la proposta de recuperació dels dies de lliure disposició haurien d'oferir-se a tot el professorat i no a uns pocs, ja que els docents són l'únic col·lectiu que no disposen d'aquest permís.\nPer tot això, volem advertir que aquest document no té l'aprovació d’ANPE, ja que aquests criteris de distribució determinen unes ràtios que no respecten unes distàncies de seguretat garantistes ni suposen un increment de professorat suficient per a cobrir totes les necessitats plantejades.\nFinalment, referent a la invitació del Sr. Martí March per a explorar un “possible Acord de Legislatura”, ens hem mostrat oberts a estudiar i treballar millores educatives i sociolaborals així com d'una dotació econòmica que les acompanyi. Per tot això, instem el Conseller Martí March, a defensar el pressupost d'educació del pròxim curs que ja es treballa des del Govern, i a treballar amb el Ministeri una partida prevista per a l'educació balear dels fons Europeus anunciats.


Jesús Albiol, regidor de VOX a Burriana, positiu en coronavirus\nAixí ho ha confirmat a través de les seues xarxes socials\nEl Coordinador de VOX a Burriana i Regidor del Grup Municipal a l'Ajuntament, Jesús Albiol, ha donat positiu en coronavirus. Així ho acaba de confirmar el mateix a través de les seues xarxes socials on ha assegurat que es troba bé.\nSegons ha explicat Albiol, després de conéixer que Ortega Smith havia donat positiu en a prova i ser coneixedor de nous positius va sol·licitar a les autoritats sanitàries que li realitzaran la prova dijous passat. Unes proves que, com diem, han donat positiu.\n“He donat positiu en la prova del COVID-19, continue asimptomàtic i trobant-me bé. Compliré amb totes les indicacions que m'han donat les autoritats sanitàries i els nostres professionals sanitaris” ha explicat el líder de VOX en el municipi.


L’Ajuntament d’Arbúcies aprova una guia per a la contractació pública "responsable i social" - Tribuna Selvatana - Diari comarcal de La Selva - Actualitat, notícies, opinió...\nL’Ajuntament d’Arbúcies aprova una guia per a la contractació pública "responsable i social"\nAquesta guia exigeix a les empreses licitadores que facilitin la integració laboral de persones en risc d’exclusió, així com la integració de col·lectius vulnerables.\nL’Ajuntament d’Arbúcies ha aprovat una guia per a la contractació pública "responsable i social", que servirà de marc regulador per aquelles empreses que vulguin licitar en diferents ofertes de contractació municipal. Aquesta guia exigeix a les empreses licitadores que facilitin la integració laboral de persones en risc d’exclusió, així com la integració de col·lectius vulnerables, com el cas de persones amb alguna discapacitat física o intel·lectual. El segon objectiu de la guia és incrementar la col·laboració municipal en la gestió de serveis amb empreses d’economia social i solidària.\nAmb aquesta nou document, el consistori arbucienc estableix un seguit de mesures socials d’obligat compliment per totes les empreses que vulguin optar a treballar amb el consistori. "Els valors ètics en l’àmbit empresarial, la responsabilitat social i la gestió democràtica de les empreses passen a ser pilars fonamentals de les convocatòries públiques a Arbúcies", ha manifestat el regidor Jaume Salmeron, responsable de l’àrea d’Atenció a les Persones.\nEn una primera fase, aquesta guia s’aplicarà de manera sistemàtica en l’àmbit dels serveis educatius i d’atenció a les persones gestionats des del consistori. En la resta d’àrees l’aplicació es farà, inicialment, de manera discrecional, en funció del servei i el criteri tècnic. “Aquesta eina suposa una nova passa endavant en el camí que Arbúcies ha traçat per teixir relacions econòmiques, entre els sectors públics i privats, més justes i ètiques que facilitin la integració social i laboral de col·lectius en risc, i impulsar la col·laboració amb empreses responsables socialment”, assenyala Salmeron.


OPINIÓ l Sorea o “el si cola, cola” - TDB Actualitat\nMolt lleig el que ha passat amb desenes -o potser alguns centenars- de factures que, aquest mes d’agost Sorea, l’empresa que gestiona el subministrament d’aigua a Torredembarra, ha enviat a alguns veïns i veïnes del municipi. Rebuts que multiplicaven per dos, tres o fins i tot per quatre el cost habitual del servei durant dos mesos. La raó que esgrimeix l’empresa per justificar aquesta situació: el comodí que de forma abusiva donen des de fa mesos les administracions públiques i les grans empreses: el confinament a causa de la Covid-19. Serveix per justificar que milers de treballadors no hagin cobrat l’ERTE o que t’arribi una factura molt superior al que et tocaria pagar. És un comodí.\nDoncs no! L’empresa havia de ser conscient que la seva inactivitat obligada durant aquelles setmanes excepcionals de l’estat d’alarma podia afectar la factura d’uns usuaris que prou castigats estan pels efectes econòmics d’aquest confinament. Tan els costava avançar-se a la injustícia d’acumular en tram a trams superiors que representen un augment molt important del cost per metre cúbic i, per tant, de la factura, les lectures reals que s’haurien d’haver cobrat en el primer tram?\nDes del Torredembarra Actualitat vam denunciar l’allau de queixes d’usuaris a Facebook i també vam parlar amb l’empresa, que es va comprometre a revisar de forma personalitzada les reclamacions per les factures abusives a Torredembarra. Aquesta setmana aquest compromís l’ha ratificat Sorea davant l’Ajuntament, en una reunió mantinguda amb l’equip de govern torrenc, posant un termini de resposta en un màxim de 10 dies a totes les reclamacions que presentin els usuaris sobre la facturació durant l’estat d’alarma.\nDes de Sorea han informat ja de la impossibilitat de realitzar refacturacions de forma automàtica, donat que cada cas individual té supòsits diferents i cal estudiar-los de forma personalitzada. Hi ha persones que estan molt habituades a reclamar els seus drets fins a les últimes conseqüències, però altres que els costa més. Us imagineu una persona gran en aquesta situació, sense família i amics que l’ajudin a posar remei a aquesta injustícia? I el que ens acaba fent la impressió a alguns -dieu-nos malpensats- és que Sorea fa allò, de si cola, cola.\nI ja que hi som, aprofito. Potser Sorea s’hauria de fer el plantejament de fer un pas més i ampliar la telemesura a tots els comptadors que té a Torredembarra amb l’objectiu d’acabar amb els problemes que més d’un cop -el cas de l’estat d’alarma no és l’únic- provoquen les lectures estimades. I l’Ajuntament de Torredembarra hauria de pressionar l’empresa per impulsar aquesta digitalització total dels comptadors al municipi i defensar la ciutadania en un dret tan bàsic com l’aigua i més quan no té l’alternativa de canviar de companyia si no està satisfeta amb el servei, com passa amb l’electricitat, el gas o la telefonia.\nRecordeu que Sorea posa a disposició dels seus clients els canals habituals per fer les reclamacions: la pàgina web sorea.cat, el correu electrònic infosorea@sorea.cat o bé els telèfons d’atenció al client 934 953 540 i 900 405 070. Per atenció presencial a l’oficina de Torredembarra, cal demanar cita prèvia a través de la mateixa pàgina web de l’empresa.


Esteve és, de llarg, el més ben pagat - El triangle\nEls sous dels presidents de les diputacions costen 3,5 milions d'euros l'any\nCatalunya és la comunitat que més ha retallat els pressupostos en serveis públics i que ha mantingut congelada la paga extra dels funcionaris, però manté, de llarg –no hi ha ningú més que superi els 100.000 euros anuals-, el president de la Diputació millor pagat d’Espanya: Salvador Esteve (CiU) cobra més de 115.000 euros, i fins a una quarantena de funcionaris de l’ens supranacional cobren més dels 78.000 euros que rep anualment el president del Govern espanyol.\nEsteve no és l’únic president de diputació que cobra més que Rajoy. N’hi ha sis més que superen els 78.000 euros anuals, segons publica aquest dimecres el web www.sueldospublicos.com : són els representants de Palència (85.000), Burgos, Toledo, Pontevedra, Lleó i Girona (79.000).\nTambé superen el salari de Rajoy els presidents de Biscaia i Àlaba i els de Mallorca i Lanzarote. Qui menys cobra és el dirigent de la Diputació de Sevilla (51.936 euros).\nMantenir els presidents de les 50 diputacions que hi ha a Espanya costa uns 250.000 euros mensuals: una mitjana de 4.975 euros per dirigent, aproximadament, la mateixa retribució que un ministre. Els salaris suposen un partida anual de 3,48 milions d’euros.\nPrevL’antiga cúpula de Catalunya Caixa col·lecciona problemes judicials\nDotze morts en un atac al setmanari que va caricaturitzar Mahoma


Aprenentatge i servei | Institut Marta Mata\nL’aprenentatge servei és una proposta educativa que combina processos d’aprenentatge i de servei a la comunitat en un sol projecte ben articulat en el qual els participants es formen tot treballant sobre necessitats reals de l’entorn amb l’objectiu de millorar-lo. És una metodologia que encaixa de ple amb els objectius del Pla educatiu d’entorn, i que permet promoure la participació de l’alumnat – com a agent de la comunitat – en la detacció de necessitats i en el compromís per donar-hi resposta.\nA 3r d’ESO el nostre institut duu a terme diversos projectes de serveis a la comunitat:\n“Som solidaris” , projecte de col·laboració amb Caritas Salou amb l’objectiu de conscienciar els joves de la necessitat de participar en el teixit associatiu de Salou i ajudar en les necessitats del nostre entorn. L’alumnat col·labora en activitats com el recapte d’aliments, la distribució de roba i la preparació de lots de Nadal.\nAquí teniu un exemple del curs 2018-2019.\n“Padrins a les escoles”, projecte de col·laboració amb les escoles públiques de Salou. Consisteix a donar suport i fer monitoratge d’alumnes en activitats de lectura, ciències, arts, informàtica i esport programades per les escoles. Vegeu el següent enllaç http://agora.xtec.cat/escsantamaria/general/ens-han-visitat-alumnes-de-linstitut-marta-mata/\n“Tots podem ser joves”, projecte de col·laboració amb la residencia STS Salou. Consisteix a donar suport a les activitats d’animació de la residencia destinades a la gent gran: jocs de bingo, manualitats, lectura…\n“Recollida de joguines”, projecte de col·laboració amb Creu Roja Salou. Consisteix a donar suport a la campanya de recollida de joguines de l’entitat.\n“Internet de tu a tu”, projecte de col·laboració amb Mossos d’esquadra. Consisteix a formar grups d’alumnes sobre els perills de la xarxa perquè després ells transmetin aquesta informació als alumnes més joves.\n“Guaites”, projecte relacionat amb el programa #aquiproubullying. Consisteix a formar grups d’alumnes observadors que durant el temps de l’esbarjo ajuden a la bona convivència.\n“Anima’l”, projecte de col·laboració amb SOS GAT Salou. Consisteix a ajudar en la difusió de les activitats de l’entitat i a la confecció de cases refugi i d’altres materials per a la cura dels gats de carrer.\n“Colors contra el càncer”, projecte de col·laboració amb l’Associació oncològica Amadeu Pelegrí. Consisteix a donar suport a l’entitat en els events que s’organitzen per a recaptar fons per a la investigació contra aquesta malaltia.\nHoly party colors contra el càncer 2019\n“Scholas Ciutadania”, fórum de debat en el qual s’estudia una problemàtica que afecta als joves i s’aporten solucions que després són presentades a les autoritats. Més informació sobre el programa a http://agora.xtec.cat/institutmartamata/general/scholas-ciutadania/\nA més, col·laborem amb entitats de l’entorn en accions solidàries:\nCaritas : recolida d’aliments i joguines.\nCooperativa Roba-Amiga: recollida de roba.\nMarató: construcció d’oregamis.\nBanc de sang: campanya per incentivar les donacions.\nL’INSTITUT MARTA MATA COMPROMÈS AMB EL NOSTRE ENTORN


El Parc Natural de l’Alt Pirineu elabora un cartell per conscienciar del perill d’allaus.. Parcs naturals. Generalitat de Catalunya\nEl Parc Natural de l’Alt Pirineu elabora un cartell per conscienciar del perill d’allaus.\nL’objectiu dels nou cartell és fomentar la seguretat a la muntanya en època hivernal. Per una banda, es vol conscienciar del perill d'allaus i donar unes pautes bàsiques als visitants del Parc Natural de l’Alt Pirineu perquè puguin gestionar aquest risc i, per altra, incentivar que els practicants de l’esquí de muntanya i les raquetes es formin en neu, allaus i rescat.\nBona part de la superfície del Parc Natural de l’Alt Pirineu és troba en terreny d’allaus i són molts els practicants d’activitats de neu que visiten en temporada hivernal aquestes zones més exposades.\nÉs per això, que el Parc Natural de l’Alt Pirineu, ha encarregat la realització d’un cartell divulgatiu. Els continguts els ha creat la Sara Orgué (tècnica en neu i allaus) amb la col•laboració de l'ACNA i de l’ICGC.\nAquest cartell té com a objectiu fomentar la seguretat a la muntanya en època hivernal. Per una banda, es vol conscienciar del perill d'allaus i donar unes pautes bàsiques als visitants del Parc Natural de l’Alt Pirineu perquè puguin gestionar aquest risc i, per altra, incentivar que els practicants de l’esquí de muntanya i les raquetes es formin en neu, allaus i rescat.\nAquesta publicació es pot trobar a les estacions de Portainé, Tavascan i Virós, així com en els refugis guardats del Fornet i Comes de Rubió, oberts durant l’hivern. També estarà disponible al web i a les xarxes socials del Parc Natural de l’Alt Pirineu i de les empreses citades. A més, hi haurà cartells repartits pels punts d’informació del Parc i les seves cartelleres d’informació renovable, així com als diversos establiments turístics del Parc on solen allotjar-se esquiadors durant la temporada de neu.\nPodeu descarregar el cartell AQUÍ